proxectonos/corpus_dominio_legal_administrativo_tmp huggingface dataset:
RESOLUCIÓN do 6 de marzo de 2007 pola que se convoca un curso sobre procedemento sancionador en tráfico.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 15/03/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso sobre procedemento sancionador en tráfico, que deberá desenvolverse conforme as seguintes bases:
Obxectivos:
-Coñecer a dinámica do procedemento sancionador e a intervención do axente nel.
-Actualizarse na normativa referente aos procedementos sancionadores de carácter administrativo relacionados co tema de tráfico e transportes.
Destinatarios: o curso vai dirixido aos membros dos corpos de policía local da Comunidade Autónoma de Galicia.
Inscrición: a inscrición dos participantes será totalmente gratuíta.
Prazas: 30 prazas.
Solicitudes:
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de abril ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986  59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas: o curso realizarase en datas do 18 ao 20 de abril, en horario das 9.30 ás 14.00 e das 15.30 ás 19.00 horas, excepto o día 20 que será das 9.30 ás 13.30 horas.
Relación de admitidos: a relación de admitidos farase pública o día 13 de abril a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web:
http://agasp.xunta.es.
Lugar: o curso desenvolverase na Academia Galega de Seguridade Pública, sita na avenida da Cultura, s/n, no Concello da Estrada.
Certificado de asistencia: ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións: a Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 6 de marzo de 2007.
Carlos Suárez-Mira Rodríguez
Director xeral da Academia Galega
de Seguridade Pública
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 9 de marzo de 2007 pola que se prorroga o prazo para a presentación da solicitude única no réxime de pagamento único e outros réximes de axuda directa á agricultura e gandaría, establecido pola Orde do 30 de xaneiro de 2007.
CONSELLERÍA DO MEDIO RURAL — III. OUTRAS DISPOSICIÓNS — 15/03/2007

A Orde do 30 de xaneiro de 2007, publicada no Diario Oficial de Galicia nº 22, do 31 de xaneiro, regula na Comunidade Autónoma de Galicia, entre outro, o procedemento para a solicitude, tramitación e concesión no 2007, aos titulares de explotacións agrarias, de determinadas axudas comunitarias incluídas no réxime de pagamento único e outros réximes de axuda directa á agricultura e gandaría, así como a indemnización compensatoria. No seu artigo 4.1º establécese que o prazo de presentación da solicitude unificada finalizará o día 16 de marzo de 2007.
Por orde do Ministerio de Agricultura, Pesca e Alimentación, Orde APA 525, do 6 de marzo (BOE nº 59, do 9 de marzo) prorrógase o prazo de presentación da solicitude de pagamento único e doutros réximes de axuda directa á agricultura e gandaría para a campaña 2007/2008, polo que cómpre, de acordo coa dita normativa básica estatal, modificar o prazo de presentación das solicitudes previstas na normativa galega reguladora desas axudas.
Así mesmo, en coherencia coa dita prórroga, establécese tamén a prórroga do prazo de presentación das solicitudes de indemnización compensatoria.
En consecuencia, de acordo co disposto no artigo 30.I.3 do EAG e no uso das facultades que me confire a Lei 1/1983, do 22 de febreiro, reguladora da Xunta e do seu presidente, e no Decreto 562/2005, do 1 de decembro.
DISPOÑO:
Artigo único.-O prazo previsto no artigo 4.1º da Orde do 30 de xaneiro de 2007 (DOG nº 22, do 31 de xaneiro) pola que se regula a aplicación do réxime do pagamento único e doutros réximes de axuda directa á agricultura e gandaría, así como a indemnización compensatoria, no ano 2007, prorrógase ata o 30 de abril de 2007, inclusive.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de marzo de 2007.
Alfredo Suárez Canal
Conselleiro do Medio Rural
ORDE do 23 de febreiro de 2007 pola que se fixa o prezo de venda ao público da publicación: Desfibrilación semiautomática externa. Manual del alumno.
CONSELLERÍA DE SANIDADE — III. OUTRAS DISPOSICIÓNS — 19/03/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Fundación Pública Urxencias Sanitarias de Galicia-061 e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 23 de febreiro de 2007.
Mª José Rubio Vidal
Conselleira de Sanidade
ANEXO I
* Desfibrilación semiautomática externa. Manuel del alumno: 17 euros.
CORRECCIÓN de erros.-Orde do 19 de febreiro de 2007 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 19/03/2007

Advertidos erros na devandita orde, publicada no DOG nº 44, do venres 2 de marzo de 2007, cómpre facer as seguintes correccións:
Na páxina 3.132, artigo 12, onde di: «2. Subvencións para servizos, centros e programas da área de atención a persoas con discapacidade (subvencións do tipo D, E e H das relacionadas no artigo 3º).», debe dicir: «2. Subvencións para servizos, centros e programas da área de atención a persoas con discapacidade (subvencións do tipo D, E e F das relacionadas no artigo 3º).».
Na páxina 3.135, artigo 16, parágrafo e), onde di: «...cando se trate de subvencións concedidas con cargo á aplicación 05.31.312B.781.0, polo Fondo Europeo de Desenvolvemento Rexional,...», debe dicir: «...cando se trate de subvencións concedidas con cargo á aplicación 05.31.312B.781.0, polo Tribunal de Contas Europeo,...».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 2 de marzo de 2007 pola que se conceden o Premio Eugenio Montero Ríos de Investigación Social para investigadores sénior e o Premio Eugenio Montero Ríos de Investigación Social para investigadores mozos, correspondentes aos Premios Galicia de Investigación 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/03/2007

Pola orde da Consellería de Innovación e Industria do 6 de novembro de 2006 (Diario Oficial de Galicia nº 225, do 22 de novembro), convocáronse os premios Eugenio Montero Ríos de Investigación Social correspondentes aos Premios Galicia de Investigación 2006.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado, esta consellería
RESOLVE:
Primeiro.-Concederlle o Premio Eugenio Montero Ríos de Investigación Social para investigadores sénior a José Manuel Sabucedo Cameselle.
Segundo.-Concederlle o Premio Eugenio Montero Ríos de Investigación Social para investigadores mozos a María Luz Loureiro García.
Terceiro.-Esta resolución pon fin á vía administrativa segundo o disposto no artigo 109 e) da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de marzo de 2007.
P.D. (Orde 31-1-2006; DOG nº 24, do 3 de febreiro)
Emilio Nogueira Moure
Secretario xeral da Consellería
de Innovación e Industria
RESOLUCIÓN do 2 de marzo de 2007 pola que se concede o Premio Galicia á Innovación Empresarial, correspondente aos Premios Galicia de Investigación 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 19/03/2007

Pola orde da Consellería de Innovación e Industria do 6 de novembro de 2006 (Diario Oficial de Galicia nº 225, do 22 de novembro), convocouse o Premio Galicia á Innovación Empresarial, correspondente aos premios Galicia de Investigación 2006.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado, esta consellería
RESOLVE:
Primeiro.-Concederlle o Premio Galicia á Innovación Empresarial, correspondente aos Premios Galicia de Investigación 2006, á empresa Española de Plataformas Marinas, S.L.-Extrumar, pola súa decidida traxectoria de I+D, a orixinalidade do
proxecto de innovación presentado, o risco asumido pola empresa, tendo en conta as dificultades que o sector presenta para a innovación, así como o impacto socioeconómico que o proceso de innovación presentado pode ter no sector.
Segundo.-Conceder unha mención especial a favor da empresa Sagres, S.L. con base na súa aposta pola diversificación tecnolóxica nun sector estratéxico para Galicia como é o do téxtil, así como con base na súa traxectoria en procesos de innovación.
Terceiro.-Esta resolución pon fin á vía administrativa segundo o disposto no artigo 109 e) da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de marzo de 2007.
P.D. (Orde 31-1-2006; DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
DECRETO 31/2007, do 8 de marzo, polo que se lle encarga o despacho de asuntos da Consellería de Traballo, durante a ausencia do seu titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 16/03/2007

Con motivo da ausencia do conselleiro de Traballo é necesario prover a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Traballo, encárgaselle o despacho de asuntos da citada consellería, desde o día 17 de marzo ata a súa incorporación, ao titular da Consellería de Presidencia, Administracións Públicas e Xustiza.
Santiago de Compostela, oito de marzo de dous mil sete.
Emilio Pérez Touriño
Presidente
DECRETO 32/2007, do 15 de marzo, polo que se lle encarga o despacho de asuntos da Presidencia, durante a ausencia do seu titular, ao vicepresidente da Igualdade de do Benestar.
PRESIDENCIA — II. AUTORIDADES E PERSOAL — 16/03/2007

Con motivo da viaxe do presidente da Xunta de Galicia ao Brasil, é necesario prover a substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe ao Brasil, encárgaselle o despacho de asuntos da Pre
sidencia, desde o día 16 de marzo ata o seu regreso, ao vicepresidente da Igualdade e do Benestar.
Santiago de Compostela, quince de marzo de dous mil sete.
Emilio Pérez Touriño
Presidente
DECRETO 36/2007, do 8 de marzo, polo que se acorda a aceptación da cesión, a título gratuíto, do terreo titularidade do Concello da Estrada destinado ao Centro de Estudos Xudiciais e Seguridade Pública.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/03/2007

Con data do 11 de decembro de 2006 acordouse polo Pleno do Concello da Estrada a cesión dun terreo á Comunidade Autónoma de Galicia para o Centro de Estudos Xudiciais e Seguridade Pública.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta do conselleiro de Economía e Facenda, logo da deliberación do Consello da Xunta de Galicia, na súa reunión de oito de marzo de dous mil sete,
DISPOÑO:
Artigo 1º
Acéptase a cesión, a título gratuíto e nos termos establecidos no acordo de cesión, feita polo Concello da Estrada, do terreo que se describe como segue:
Nome da leira: A Granxa.
Natureza do inmoble: rústico.
Situación: parroquia de Matalobos.
Lindeiros:
Norte: camiño, e terreo do concello da Estrada.
Sur: camiño Jesús Loureiro Tanoira e outros: José Manuel Deber Vázquez, Francisco Lodeiro Valiñas, Francisco Couceiro Carracedo, herdeiros de Eduardo Quintela e Dolores Paramá, Alicia Carbajal García, Adolfo Renda Cajaraville, herdeiros de José Sánchez e testas de leiras.
Leste: camiño.
Oeste: herdeiros de Eduardo Quintela e Dolores Paramá, herdeiros de José Sánchez Renda, camiño, Elena Budiño Rosendo, Manuel Carbiá Rosendo, Roberto Diéguez Louzao, irmáns Carbia Souto, María López Paramá, Mercedes Bernárdez Bermúdez e terreos do concello da Estrada.
Parcela inscrita no Rexistro da Propiedade da Estrada no tomo 752, libro 622, folio 207, predio 81.107.
Artigo 2º
O destino do inmoble será o Centro de Estudos Xudiciais e Seguridade Pública.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a termo todos os trámites necesarios para a efectividade deste decreto.
Santiago de Compostela, oito de marzo de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CORRECCIÓN de erros.-Decreto 17/2007, do 8 de febreiro, polo que se declara ben de interese cultural, coa categoría de sitio histórico, o conxunto de fontes termais das Burgas e o seu contorno delimitado, no concello de Ourense.
CONSELLERÍA DE CULTURA E DEPORTE — III. OUTRAS DISPOSICIÓNS — 21/03/2007

Advertidos varios erros no devandito decreto, publicado no Diario Oficial de Galicia nº 41, do martes 27 de febreiro de 2007, cómpre facer as seguintes correccións:
-No anexo I, II. Datos administrativos, na páxina 2.882, na segunda columna, no derradeiro parágrafo, onde di: «O acontecer histórico quixo que nesta zona se fosen asentando toda unha serie de edificacións que contan per se cunha clara significación emblemática dentro da cidade: a ponte-viaduto da estrada N-120, o edificio conventual reconvertido a cárcere...», debe dicir: «O acontecer histórico quixo que nesta zona se fosen asentando toda unha serie de edificacións que contan per se cunha clara significación emblemática dentro da cidade: a ponte-viaduto da estrada N-120, o edificio da antiga cárcere...».
-No anexo I, III. Descrición, na páxina 2.883, na segunda columna, no tramo G-H, onde di: «aliñación sur da rúa Irmáns Vilar Ponte ata a intersección coa rúa Irmáns Vilar», debe dicir: «aliñación sur da rúa Irmáns Vilar Ponte.».
No tramo H-I, onde di: «aliñación leste da rúa Irmáns Vilar ata a intersección co límite da prolongación da ordenanza AR-37-O», debe dicir: «aliñación leste da rúa Irmáns Vilar Ponte ata a intersección co límite da prolongación da ordenanza AR-37-O».
DECRETO 34/2007, do 1 de marzo, polo que se acorda a aceptación da cesión, a título gratuíto, da propiedade dun inmoble titularidade do Concello de Santiago de Compostela, situado no número 61 da rúa do Hórreo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 20/03/2007

Con data do 5 de decembro de 2006 recibiuse comunicación do acordo adoptado pola Xunta de
Goberno Local do Concello de Santiago de Compostela na súa xuntanza do 13 de novembro de 2006 segundo o cal se cede gratuitamente á Comunidade Autónoma de Galicia o inmoble sito no nº 61 da rúa do Hórreo.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, logo de deliberación do Consello da Xunta de Galicia, na súa reunión de un de marzo de dous mil sete,
DISPOÑO:
Artigo 1º
Acéptase a cesión, a título gratuíto e nos termos establecidos no acordo de cesión, feita polo Concello de Santiago de Compostela, do terreo que se describe como segue:
Superficie de 350 m que linda polo norte coa casa nº 2 da rúa Laverde Ruíz; polo sur e leste con sistema viario inscrito no Rexistro da Propiedade de Santiago nº 1 no tomo 1038, libro 75, folio 169, predio 6859 e polo oeste coa rúa do Hórreo.
Parcela inscrita no Rexistro da Propiedade de Santiago nº 1 no tomo 1038, libro 75, folio 154, predio 6852.
Referencia catastral: 7470603NH3477B0001AK.
Artigo 2º
O inmoble será destinado a dependencias administrativas autonómicas ou outros usos previstos polo planeamento en vigor.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, un de marzo de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CORRECCIÓN de erros.-Resolución do 11 de xaneiro de 2007 pola que se ordena a publicación do acordo do Consello da Xunta de Galicia, do 10 de xaneiro de 2007, polo que se aproba a relación de postos de traballo da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/03/2007

Advertidos erros na Resolución do 11 de xaneiro de 2007, publicada no DOG nº 38, do mércores 22 de febreiro, é necesario facer as oportunas correccións:
-Na páxina 2.592, no centro de destino «S.X. DE AUTORIZACIÓN E INSPECCIÓN DE CENTROS»:
* No posto «VP.201.00.003.15770.011» na súa columna denominación, onde di: «SERV. INSPECC. PERSOAS MAIORES, DISC. E MENORES», debe dicir: «SERVIZO DE INSPECCIÓN NAS ÁREAS DE PERSOAS MAIORES E PERSOAS CON DISCAPACIDADE».
* No posto «VP.201.00.003.15770.018» na súa columna denominación, onde di: «SERV. INSPECC. SERVIZOS COMUNI. E INCLUSIÓN SOCIAL», debe dicir: «SERVIZO DE INSPECCIÓN NAS ÁREAS DE SERVIZOS COMUNITARIOS E INCLUSIÓN SOCIAL».
-Desde a páxina 2.606 (onde comeza a relación de postos de traballo do persoal laboral da Vicepresidencia da Igualdade e do Benestar) ata a páxina 2.658, na cabeceira das columnas, onde di:
-Na páxina 2.642, no centro de destino «CASA DO MAR DE VIGO», no posto «VP.C99.30.201.36560.001.- GOBERNANTE/A», na súa columna Observacións, debe eliminarse «OCUPADO POR FUNCIONARIO // CON COMPLEMENTO DE DESTINO E ESPECÍFICO DE NIVEL 14».
RESOLUCIÓN do 8 de marzo de 2007, da Secretaría Xeral de Política Lingüística, pola que se modifica a Resolución do 29 de decembro de 2006, pola que se convocan as listas de profesorado colaborador para impartir os cursos de galego promovidos pola citada secretaría xeral (Diario Oficial de Galicia número 12, do 17 de xaneiro de 2007).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/03/2007

Por mor da estimación de diversos recursos de reposición formulados contra a resolución da Secretaría Xeral de Política Lingüística do 29 de decembro de 2006, pola que se convocan as listas de profesorado-colaborador para impartir os cursos de galego promovidos pola citada secretaría xeral (DOG nº 12, do 17 de xaneiro de 2007), procédese á modificación da citada resolución nos termos que se indican:
No artigo 3º engádese un novo parágrafo:
«Malia o previsto nos parágrafos 1º e 2º deste artigo, poderán solicitar a súa inscrición nestas listas as persoas que xa impartisen cursos de galego como profesores colaboradores desta secretaría xeral».
Para estes efectos, concédese un novo prazo de inscrición de 10 días naturais, que se contarán a partir do seguinte ao de publicación desta resolución, para que os interesados presenten a súa solicitude. O modelo de solicitude e a documentación que deben xuntar será a que figura na Resolución do 29 de decembro de 2006 (DOG nº 12, do 17 de xaneiro de 2007).
Contra esta resolución, que esgota a vía administrativa, as persoas interesadas poderán interpoñer recurso potestativo de reposición, perante a Secretaría Xeral de Política Lingüística, no prazo dun mes, que se contará a partir do día seguinte ao da publicación desta resolución, segundo o previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben recorrer directamente perante a xurisdición contencioso-administrativa, no prazo de dous meses.
Santiago de Compostela, 8 de marzo de 2007.
María Sol López Martínez
Secretaria xeral de Política Lingüística
ORDE do 12 de marzo de 2007 pola que se declara de interese galego a Fundación Loyola-Galicia e se inscribe no Rexistro Auxiliar de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/03/2007

Visto o expediente tramitado por instancia da Fundación Loyola-Galicia para a súa declaración de interese galego e a conseguinte inscrición no Rexistro de Fundacións de Interese Galego.
Resultando que a Consellería de Presidencia, Administracións Públicas e Xustiza, pola súa Orde do 17 de novembro de 2006, Diario Oficial de Galicia do 24 de novembro, clasificou de interese educativo a devandita fundación e adscribiuna á Consellería de Educación e Ordenación Universitaria en virtude da correspondente escritura pública de constitución do 20 de setembro de 2006.
Atendendo a que a referida escritura pública de constitución contén os estatutos da fundación cos requisitos exixidos polo artigo 12 da Lei 12/2006, do 1 de decembro, de fundacións de interese galego.
Considerando que os fins, a dotación fundacional e os demais elementos organizativos e normas reguladoras da Fundación Loyola-Galicia cumpren cos requisitos e condicións establecidos pola mencionada Lei 12/2006, así como polas normas de xeral aplicación que determina a Lei 50/2002, do 26 de decembro, de fundacións.
Considerando que este expediente o promoveron persoas lexitimadas para iso, e que na súa tramitación se cumpriron os requisitos legais e regulamentarios exixidos, tanto pola lexislación autonómica vixente en materia de fundacións de interese galego como polas normas básicas estatais de xeral aplicación.
Esta consellería, consonte o disposto no artigo 32º.3 do Regulamento de organización e funcionamento do Protectorado das Fundacións de Interese Galego, aprobado polo Decreto 248/1992, do 18 de xuño, e logo do informe da asesoría xurídica deste departamento,
RESOLVE:
Primeiro.-Declarar de interese galego a Fundación Loyola-Galicia e proceder á súa inscrición no Rexistro Auxiliar de Fundacións deste protectorado, de conformidade co disposto nos artigos 52.4º, 54 e 55 da Lei 12/2006, do 1 de decembro, de fundacións de interese galego, e cos efectos previstos no artigo 5 desta lei.
Segundo.-Esta disposición, que pon fin á vía administrativa de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes ante a persoa titular da Consellería de Educación e Ordenación Universitaria, ou ben impugnada
directamente ante a Sala do Contencioso-Administrativo do Tribunal Supremo de Xustiza de Galicia, no prazo de dous meses, contados desde o día seguinte ao da súa publicación no Diario Oficial de Galicia.
Santiago de Compostela, 12 de marzo de 2007.
Laura Sánchez Piñón
Conselleira de Educación
e Ordenación Universitaria
CORRECCIÓN de erros.-Orde do 21 de marzo de 2007 pola que se regula a oferta de prazas xuvenís dentro do programa Campaña Verán-2007 e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 27/03/2007

Advertidos erros no anexo I da devandita orde publicada no Diario Oficial de Galicia número 60, do luns 26 de marzo, cómpre substituílo polo que se publica a seguir:
ORDE do 19 de marzo de 2007 pola que se dispón a renovación do mandato do vogal representante da UGT no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 23/03/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, entidades e organismos ás que representen aqueles.
Polo exposto, e vista a proposta recibida da Federación Nacional de Transportes, Comunicacións e Mar de UGT Galicia, e en exercicio da facultade que me foi atribuida polo Consello da Xunta de Galicia, na súa reunión do día 10 de xaneiro de 2002,
DISPOÑO:
Renovar o mandato de José Bustabad Domínguez como vogal do Consello de Administración da Autoridade Portuaria da Coruña en representación da organización sindical máis representativa (UGT).
Santiago de Compostela, 19 de marzo de 2007.
María José Caride Estévez
Conselleira de Política Territorial,
Obras Públicas e Transportes
RESOLUCIÓN do 28 de febreiro de 2007, da Secretaría Xeral de Relacións Exteriores, pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no último cuadrimestre do ano 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/03/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos por esta secretaría xeral no último cuadrimestre do ano 2006 e que se relacionan no anexo a esta resolución.
Santiago de Compostela, 28 de febreiro de 2007.
Santiago Gómez-Reino Lecoq
Secretario xeral de Relacións Exteriores
ANEXO
Asinantes
Obxecto
Data
da sinatura
Achega total da Xunta
de Galicia
Anualidade
2006
Anualidade
2007
Secretaría Xeral de Relacións Exteriores e Universidade de Santiago de Compostela
Actividades para a promoción das relacións de cooperación entre Galicia e Iberoamérica
3-10-2006
18.000,00
18.000,00
Secretaría Xeral de Relacións Exteriores e Axencia Galega de Desenvolvemento Rural
Realización do proxecto de desenvolvemento rural dos territorios dos ríos Chachán e Chimbo en Ecuador
30-10-2006
50.000,00
5.000,00
45.000,00
Secretaría Xeral de Relacións Exteriores e a Axencia Española de Cooperación Internacional
Realización de 11 proxectos en materia de cooperación ao desenvolvemento en distintos países prioritarios da cooperación galega
1-12-2006
773.532,93
323.710,97
449.821,96
Secretaría Xeral de Relacións Exteriores e Universidade de Santiago de Compostela
Apoiar a formación de expertos latinoamericanos en materia de cooperación internacional
13-12-2006
27.165,00
10.965,00
16.200,00
Secretaría Xeral de Relacións Exteriores e Universidade de Santiago de Compostela
Apoiar a formación de especialistas africanos e latinoamericanos en materia de economía pesqueira
13-12-2006
40.000,00
23.750,00
16.250,00
Secretaría Xeral de Relacións Exteriores e Universidade de Santiago de Compostela
Desenvolvemento das potencialidades de menores e adolescentes en situación de exclusión na localidade de Cuenca en Ecuador
13-12-2006
36.356,00
Secretaría Xeral de Relacións Exteriores e a Axencia de Desenvolvemento da provincia de Manabí (Ecuador)
Actividades para o fortalecemento do sector pesqueiro artesanal e a elaboración dun plan de desenvolvemento local sustentable na provincia de Manabí (Ecuador)
21-12-2006
90.000,00
33.000,00
57.000,00
RESOLUCIÓN do 20 de marzo de 2007, da Secretaría Xeral e de Relacións Institucionais, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 13/2006, do 27 de decembro, de horarios comerciais de Galicia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 26/03/2007

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificada pola Lei orgánica 1/2000, do 7 de xaneiro, esta secretaría dispón a publicación do acordo que figura como anexo a esta resolución.
Santiago de Compostela, 20 de marzo de 2007.
Antonio Losada Trabada
Secretario xeral e de Relacións Institucionais
ANEXO
Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei de Galicia 13/2006, do 27 de decembro, de horarios comerciais de Galicia.
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión que tivo lugar o día 20 de marzo de 2007, adoptou o seguinte acordo:
Primeiro.-Iniciar negociacións para resolver as discrepancias manifestadas sobre o artigo 8.3º da Lei de Galicia 13/2006, do 27 de decembro.
Segundo.-Designar un grupo de traballo para propoñer á Comisión Bilateral de Cooperación a solución que proceda.
Terceiro.-Comunicar este acordo ao Tribunal Constitucional, antes do próximo día 28 de marzo
de 2007, por calquera dos órganos mencionados no artigo 33.2º da Lei orgánica do Tribunal Constitucional, para os efectos que no propio precepto se recollen, así como inserir este acordo no Boletín Oficial del Estado e no Diario Oficial de Galicia.
Madrid, 20 de marzo de 2007. Anxo Manuel Quintana González, vicepresidente da Igualdade e do Benestar. Ana Leiva Díez, secretaria do Estado de Cooperación Territorial.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 8 de marzo de 2007 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 26/03/2007

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro, e polo Real decreto 223/2006, do 6 de febreiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996 e os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro; a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméanse membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 8 de marzo de 2007.
María José Rubio Vidal
Conselleira de Sanidade
ANEXO
Novos membros do Comité Ético de Investigación Clínica de Galicia:
Juan Luis Fernández Hierro, facultativo especialista de Área do Servizo de Psiquiatría do Complexo Hospitalario de Pontevedra.
Xoán Xosé Casas Rodríguez, médico de familia da Xerencia de Atención Primaria de Lugo.
RESOLUCIÓN do 12 de marzo de 2007, da Dirección Xeral de Conservación da Natureza, pola que se lle dá publicidade aos beneficiarios das axudas concedidas ao abeiro da Orde do 3 de agosto de 2006 pola que se establecen as bases reguladoras e se convocan para o ano 2006 axudas para a prevención de ataques do lobo ao gando.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 22/03/2007

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 12 da Orde do 3 de agosto de 2006 pola que se establecen as bases reguladoras e se convocan para 2006 axudas para a prevención de ataques do lobo ao gando, procédese pola presente á publicación do extracto das axudas outorgadas pola Consellería de Medio Ambiente e Desenvolvemento Sostible ao abeiro da Orde do 3 de agosto de 2006 pola que se establecen as bases reguladoras e se convocan para 2006 axudas para a prevención de ataques do lobo ao gando.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2006, o seguinte:
a) Norma reguladora da convocatoria: Orde do 3 de agosto de 2006 pola que se establecen as bases reguladoras e se convocan para 2006 axudas para a prevención de ataques do lobo ao gando.
b) Aplicación orzamentaria: 15.02.342.A.770.1
c) Crédito orzamentario: 100.000 A.
d) Destinatarios: gandeiros con explotacións de animais domésticos das especies ovina, vacúa, caprie equina da nosa comunidade autónoma.
e) Beneficiarios, importe das axudas, finalidade das axudas e puntuación acadada polos expedientes que se sinalan no anexo.
Santiago de Compostela, 12 de marzo de 2007.
Xosé Benito Reza Rodríguez
Director xeral de Conservación da Natureza
CORRECCIÓN de erros.-Orde do 1 de marzo de 2007 pola que se convocan axudas económicas para a realización de formación práctica en empresas destinadas a alumnos/as de patrón costeiro polivalente e ciclos formativos de grao medio e superior de formación profesional específica en centros dependentes da Consellería de Pesca e Asuntos Marítimos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 22/03/2007

Advertido erro na citada Orde do 1 de marzo de 2007, publicada no DOG nº 52, do mércores, 14 de marzo de 2007, cómpre facer a seguinte corrección:
Na páxina 3.997, no anexo I, na sétima cuadrícula, onde di: «Quen abaixo asina declara que presta expresamente o seu consentimento á Consellería de Traballo», debe dicir: «Quen abaixo asina declara que presta expresamente o seu consentimento á Consellería de Pesca e Asuntos Marítimos».
ORDE do 14 de marzo de 2007 pola que se declara de interese galego a Fundación Innovapyme Galicia e se ordena a súa inscrición no Rexistro de Fundacións, sección da Consellería de Innovación e Industria.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 22/03/2007

Con data do 2 de febreiro de 2007 publicouse no Diario Oficial de Galicia nº 24 a orde da Consellería de Presidencia, Administracións Públicas e Xustiza do 23 de xaneiro de 2007, pola que se clasifica como de interese industrial a Fundación Innovapyme Galicia, adscribíndose á Consellería de Innovación e Industria, que terá que exercer o protectorado plenamente sobre ela.
De acordo co establecido no artigo 5 dos seus estatutos, o obxecto e finalidade da fundación consiste, en xeral, en promover e contribuír eficazmente á investigación científica, así como ao desenvolvemento tecnolóxico e á innovación en todas as súas manifestacións no ámbito da Comunidade Autónoma galega. O campo de actividades da fundación abranguerá o fomento, a difusión, coordinación, promoción de cantas actividades de investigación, desenvolvemento e innovación tecnolóxicas sexan de interese para as pequenas e medianas empresas da industria en xeral, a construción e os servizos.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, (modificada pola Lei 11/1988, do 20 de outubro), reguladora da Xunta e do seu presidente, e segundo o establecido nos artigos 5 da Lei 12/2006, do 1 de decembro, de fundacións de interese galego, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do Protectorado das Fundacións de Interese Galego,
DISPOÑO:
Artigo único.
1.-Declarar de interese galego a Fundación Innovapyme Galicia ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
2.-Ordenar a inscrición da Fundación Innovapyme Galicia, no Rexistro de Fundacións de Interese Galego, sección da Consellería de Innovación e Industria, para os efectos constitutivos que sinala a Lei 12/2006, do 1 de decembro, de fundacións de interese galego.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de marzo de 2007.
Fernando Xabier Blanco Álvarez
Conselleiro de Innovación e Industria
ORDE do 5 de marzo de 2007 pola que se fixan os prezos de venda ao público de diversas publicacións da Vicepresidencia da Igualdade e do Benestar.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 22/03/2007

En virtude do Decreto 211/2005, do 3 de agosto, estableceuse a estrutura orgánica da Xunta de Galicia. Así mesmo, a través do Decreto 232/2005, do 18 de agosto e 454/2005, do 1 de setembro, fixouse a estrutura orgánica dos seus departamentos e no seu artigo 1, establece a estrutura básica da Vicepresidencia da Igualdade e do Benestar que asume o exercicio das competencias de igualdade e xénero e as políticas autonómicas de benestar incluíndo as de xuventude, solidariedade, voluntariado, benestar social, exclusión social, servizos comunitarios, entre outras, como así o establece o Decreto 517/2005, do 6 de outubro, da súa estrutura orgánica e, polo tanto, sobre as materias que constitúen o contido das publicacións relacionadas nesta orde.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que
os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, a Vicepresidencia
DISPÓN:
Artigo único.
1. Quedan aprobados os prezos de venda ao público das publicacións que se relacionan no anexo.
2. Estes prezos entenderanse con IVE incluído.
Disposición derradeiras
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de marzo de 2007.
Anxo Manuel Quintana González
Vicepresidente da Igualdade e do Benestar
ANEXO
-Outono fotográfico 2006: 12 A.
-Hai moito en xogo! Xogando construímos a igualdade (unidade didáctica): 5 A.
-GZcrea 2006 Certame Galego de Creadores Novos. Banda Deseñada: 10 A.
-Profesoras e profesores no sistema universitario galego: unha perspectiva de xénero: 9 A.
-Inventario de nubes e catro contos máis: 3 A.
CORRECCIÓN de erros.-Resolución do 7 de marzo de 2007, da Secretaría Xeral de Comunicación, pola que se convocan axudas para a promoción e difusión do patrimonio audiovisual galego, para o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/03/2007

Advertido erro na Resolución do 7 de marzo de 2007, publicada no DOG nº 51, do martes 13 de marzo de 2007, cómpre facer a seguinte corrección:
Na páxina 3.857, no artigo 1º.2, parágrafo segundo, onde di: «Para a liña B, o prazo comenza ao día seguinte da publicación desta convocatoria e remata o 14 de decembro de 2007», debe dicir: «Para a liña B, o prazo comenza ao día seguinte da publicación desta convocatoria e remata o 30 de novembro de 2007».
CORRECCIÓN de erros.-Orde do 30 de xaneiro de 2007 pola que se modifica a do 1 de abril de 2002, pola que se regulan as probas de acceso aos ciclos formativos de formación profesional específica.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 05/03/2007

Advertidos erros nos anexos das páxinas 2.089 e 2.090 da citada orde publicada no Diario Oficial de Galicia nº 33, do xoves 15 de febreiro de 2007, cómpre facer a substitución dos anexos VI e VII polos que se indican nesta publicación:
CORRECCIÓN de erros.-Orde do 29 de xaneiro de 2007 pola que se regula o Rexistro público de demandantes de vivendas de protección autonómica.
CONSELLERÍA DE VIVENDA E SOLO — I. DISPOSICIÓNS XERAIS — 02/03/2007

Advertidos erros no texto e anexo da Orde do 29 de enero de 2007 pola que se regula o Rexistro público de demandantes de vivendas de protección autonómica, publicado no Diario Oficial de Galicia número 26, do 6 de febreiro de 2007, procédese a efectuar as seguintes rectificacións:
No artigo 10.1º, onde di: «obtención da declaración provisional de vivendas protexidas», debe figurar a continuación «destinadas á venda».
No artigo 10.3º, parágrafo terceiro, debe suprimirse o texto «e o destino da vivenda para compra ou arrendamento».
No artigo 10.6º, parágrafo primeiro, onde di: «non asina o correspondente contrato», debe suprimirse «de compravenda ou aluguer co promotor». Suprímese o parágrafo segundo.
Así mesmo, procédese a publicar de novo o anexo, logo de introducir as oportunas correccións.
DECRETO 19/2007, do 1 de marzo, polo que se nomea director xeral de Recursos Mariños a Antonio García Elorriaga.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 02/03/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta da conselleira de Pesca e Asuntos Mariños e logo de deliberación do Consello da Xunta de Galicia na súa reunión do día un de marzo de dous mil sete,
Nomeo a Antonio García Elorriaga director xeral de Recursos Mariños.
Santiago de Compostela, un de marzo de dous mil sete.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
DECRETO 18/2007, do 1 de marzo, polo que se dispón que cese Francisco Nicolás Fernández Cortés como director xeral de Recursos Mariños.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 02/03/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta de Galicia e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia na súa reunión do día un de marzo de dous mil sete,
DISPOÑO:
Que cese Francisco Nicolás Fernández Cortés como director xeral de Recursos Mariños, por petición propia, agradecéndolle os servizos prestados.
Santiago de Compostela, un de marzo de dous mil sete.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
ORDE do 22 de febreiro de 2007 pola que se dispón o nomeamento de vogal do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 01/03/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades a que representen aqueles.
Polo exposto, e vista a proposta do ente público Portos do Estado, e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Ana María García López como vogal do Consello de Administración da Autoridade Portuaria de Vigo e a súa ría, en representación da Administración xeral do Estado.
Santiago de Compostela, 22 de febreiro de 2007.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 22 de febreiro de 2007 pola que se dispón o cesamento de vogal do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 01/03/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vista a proposta do ente público Portos do Estado, e en exercicio da facultade que me foi atribuida polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Ignacio Sáiz Múgica como vogal do Consello de Administración da Autoridade Portuaria de Vigo e a súa ría, en representación da Administración xeral do Estado, agradecéndolle os servizos prestados.
Santiago de Compostela, 22 de febreiro de 2007.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES